
Tisztelt Képviselő-testület!

I. Előzmények:

A Képviselő-testület a 2023. január 26. napján tartott rendes ülésén alkotta meg a közterület használat szabályairól szóló 1/2023. (I.27.) önkormányzati rendeletet (a továbbiakban: Rendelet). A rendeletalkotást követően a Hivatal technikai hibákat észlelt, a Képviselő-testület a 2023. április 27. napján megtartott ülésén a 15/2023. (IV.28.) számú önkormányzati rendelettel módosította a Rendeletet.

II. A döntéshez szükséges információk, tájékoztatások:

A Fót, Dózsa György út 1/1 és 1/3 helyrajzi szám alatti területek a Magyar Közút Nonprofit Zrt. tulajdonából és kezeléséből 2023. április 11. napján átkerültek Fót Város Önkormányzatának tulajdonába és kezelésébe, így lehetőség nyílt a Dózsa György út egységesebb arculatának kialakítására.

A településkép védelmének és közlekedésbiztonság növelése érdekében – tekintettel arra, hogy a város egyik legforgalmasabb főútvonala, melynek adottságai nem kedvezőek a kirakodó árusításhoz – a Dózsa György utat a rendelet 11. §  „közterület használatára vonatkozó tilalmak és korlátozások” részébe, a (7) bekezdésének h) ponttal történő kiegészítését javasoljuk.


A Hivatal a környező települések (Dunakeszi, Göd, Veresegyház) közterület használati díjaival összevetette a rendeletben foglalt díjtáblázatot, amely alapján az alábbi díjak emelését látjuk célszerűnek.

A Rendelet 1. mellékletében a közterület használatáért fizetendő díjakat tartalmazza. Az utcai árusító automatákért (3. pont) a jelenleg hatályos rendelet alapján 2 nm alatt 5.000,- Ft/hó, 2 nm felett 10.000,- Ft/hó, a közterületre kihelyezett konténerért (8. pont) 600,- Ft/db/nap, míg az alkalmi- és mozgó árusításért (9. pont) 500,- Ft/nm/nap díjat kell fizetni.

A fenti módosítások áttekintését a következő táblázatok szemléltetik:

	Hatályos rendelet
	Javasolt módosítás

	11. § 

(7) Nem adható alkalmi- és mozgóárusításra – fenyőfa, húsvéti, karácsonyi és szilveszteri alkalmi cikkek kivételével - közterület használati engedély
a)            a Károlyi István utca
b)           a Vörösmarty utca
c)            a Kossuth utca
d)           a Szabó Dezső utca
e)            a Móricz Zsigmond utca
f)            a Németh Kálmán utca, valamint
g)            a Győrffy István utca
területén kivéve, ha a kérelmező őstermelő.
	11. §

(7) Nem adható alkalmi- és mozgóárusításra – fenyőfa, húsvéti, karácsonyi és szilveszteri alkalmi cikkek kivételével - közterület használati engedély
a)            a Károlyi István utca
b)           a Vörösmarty utca
c)            a Kossuth utca
d)           a Szabó Dezső utca
e)            a Móricz Zsigmond utca
f)            a Németh Kálmán utca
g)           a Győrffy István utca, valamint
h)           a Dózsa György út
területén kivéve, ha a kérelmező őstermelő.




1. melléklet

	Hatályos rendelet
	Javasolt módosítás

	3
	Az utcai árusító automaták (pl.: ital, közlekedési jegy, ATM stb.), csomagautomaták felállítása, fennmaradása
	2 nm alatt 5.000,-Ft/hó,
2 nm felett 10.000,-Ft/hó
	2 nm alatt 20.000,- Ft/hó,
2 nm felett 35.000,- Ft/hó

	8
	Konténer közterületre történő kihelyezése, amennyiben annak időtartama a 72 órát meghaladja
	600,- Ft/db/nap
	1.000,- Ft/db/nap

	9
	Alkalmi- és mozgóárusítás, szolgáltató fülke, pavilon működése, a már meglévő árusítóhelyek, üzleti tevékenységgel kapcsolatos kirakodás (max. 4 nm-ig), szolgáltató tevékenység végzése, illetőleg árubemutató létesítése
	alkalmi- és mozgóárusítás, árubemutató: 500,- Ft / nm / nap
	alkalmi- és mozgóárusítás, árubemutató: 700,- Ft / nm / nap

	10
	
	60. életévét betöltött, őstermelő, fóti állandó lakos, max. 5nm-ig: Térítésmentes
	60. életévét betöltött, őstermelő, fóti állandó lakos, max. 5 nm-ig: Térítésmentes

	11
	
	üzleti tevékenységgel kapcsolatos kirakodás (max. 4 nm): 600,- Ft/nm/hó
	üzleti tevékenységgel kapcsolatos kirakodás (max. 4 nm): 600,- Ft/nm/hó

	12
	
	szolgáltató fülke, pavilon: 1.000,- Ft/nm/hó
	szolgáltató fülke, pavilon: 1.000,- Ft/nm/hó



III. Rendelet-alkotási javaslat:

Fót Város Önkormányzat Képviselő-testülete megalkotja a közterület használat szabályairól szóló 1/2023. (I. 27.) rendelet módosításáról szóló …/2024. (...) önkormányzati rendeletet.

Jogszabályi hivatkozás: 
· Magyarország helyi önkormányzatairól szóló 2011. évi CLXXXIX. törvény 
· A közterület használat szabályairól szóló 1/2023. (I.27.) önkormányzati rendelet

Az előterjesztés mellékletei:
0. melléklet: Fót Város Önkormányzat Képviselő-testületének …/2024. (…) önkormányzati rendelet-tervezete a közterület használat szabályairól szóló 1/2023. (I.27.) önkormányzati rendelet módosításáról (indokolás és hatásvizsgálati lap)
2

